KLASA: 402-01/23-01/6

URBROJ: 2176-4-02-23-1

**Novska, 22. ožujka 2023.**

Na temelju članka 7. Zakona o kulturnim vijećima i financiranju javnih potreba u kulturi („Narodne novine“, broj 83/22), članka 47. Statuta Grada Novske („Službeni vjesnik“ broj 8/21) te točke IV.2. Programa javnih potreba u kulturi Grada Novske za 2023. godinu („Službeni vjesnik“ broj 89/22), Gradonačelnica Grada Novske objavljuje

**Javni poziv za predlaganje programa i projekata za zadovoljenje javnih potreba u kulturi koje će na području Grada Novske provoditi udruge u 2023. godini**

1. **Predmet Javnog poziva**

Sredstva iz proračuna Grada Novske osigurana za financiranje javnih potreba u kulturi namijenjena su potpori programima i projektima u kulturi od interesa za Grad Novsku.

Programi i projekti moraju biti od interesa za Grad Novsku, stručno utemeljeni, kvalitetni, kreativni, inovativni, ekonomični i racionalni te pridonositi zadovoljenju javnih potreba u kulturi na području Grada Novske u 2023. godini.

1. **Opći cilj javnog poziva**

Opći cilj javnog poziva je zadovoljavanje javnih potreba u kulturi na području Grada Novske u suradnji i u partnerstvu s udrugama i drugim organizacijama civilnog društva u području zaštite kulturne baštine, promicanja i razvoja likovne umjetnosti, promicanja i razvoja glazbeno-scenske umjetnosti, promicanja i razvoja filatelističke djelatnosti, području izdavačke djelatnosti od interesa za Grad, promicanju i razvoju drugih kulturnih djelatnosti na području Grada Novske kojima se promiče novljanska kultura i kulturna baština te drugih djelatnosti u kulturi koje provode udruge.

1. **Ukupna sredstva za financiranje/sufinanciranje**

Za financiranje/sufinanciranje Javnog poziva u proračunu Grada Novske osigurana su sredstva u ukupnom iznosu od 19.908,42 eura.

Najmanji iznos financijskih sredstava koji se može prijaviti i ugovoriti po pojedinom programu/projektu je 300,00 eura, a najveći iznos po pojedinom programu/projektu je 9.300,00 eura.

Planirano je sufinancirati okvirno do 14 programa.

1. **Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve uvjete javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka, ali koja kumulativno ispunjava sljedeće uvjete:

* ako će prijavljeni program provoditi na području Grada Novske ili izvan Grada Novske za određenu ciljanu skupinu građana Grada Novske,
* ako udruga ispunjava sve uvjete javnog poziva.

Prijavitelj u programu/projektu može imati i partnera/e koji mora/ju zadovoljiti sve uvjete koje mora zadovoljiti i prijavitelj.

1. **Grad neće financirati programe i projekte:**
* udruga/ drugih organizacija civilnog društva koje se financiraju po posebnim propisima, vjerskih organizacija i političkih organizacija, organizacija civilnog društva koje ne zadovoljavaju uvjete ovog javnog poziva,
* udruga koje se sukladno Zakonu i drugim pozitivnim propisima smatraju gospodarskom djelatnošću udruga.
1. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva za prijavljene programe mogu ostvariti udruge koje:

* su upisane u odgovarajući Registar pravnih osoba i čija temeljna svrha nije stjecanje dobiti;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada definiranih razvojnim i strateškim dokumentima, godišnjim programom javnih potreba, odnosno uvjetima javnog poziva;
* su uredno ispunili sve obveze iz prethodno sklopljenog ugovora o financiranju iz proračuna Grada Novske za 2021. i 2022. godinu, uključujući i dostavu izvješća o namjenskom korištenju sredstava;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način).
1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se definiraju područja javnih potreba u kulturi, prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava.

1. **Rok za podnošenje prijave na javni poziv**

Rok za podnošenje prijave programa/projekata je 30 dana, a završava 21. travnja 2023. godine.

1. **Način dostave prijave na javni poziv i adresa za dostavu prijave**

Prijavitelj može prijaviti najviše **2 programa ili projekta** po ovom Javnom pozivu.

Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u Uputama za prijavitelje.

Prijave na javni poziv dostavljaju se:

**a) u zatvorenoj omotnici, a na omotnici treba obavezno naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV ZA FINANCIRANJE JAVNIH POTREBA U KULTURI ZA 2023. GODINU – NE OTVARATI!“ na sljedeću adresu: Grad Novska, Trg d. Franje Tuđmana 2, 44330 Novska.**
3. **Ispod teksta iz prethodne točke treba navesti prioritetno područje financiranja iz točke 2.1.3. Uputa za prijavitelje**

Prijave se mogu dostaviti poštom ili osobno u pisarnicu Grada Novske.

**ILI**

**b) u elektroničkom obliku na e-mail** **karolina.simicic@novska.hr** **, u naslovu poruke obvezno naznačiti Prijava na javni poziv-programi i projekti udruga, a u tekstu poruke naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV ZA FINANCIRANJE JAVNIH POTREBA U KULTURI ZA 2023. GODINU – NE OTVARATI“,**
3. **Ispod teksta iz prethodne točke treba navesti prioritetno područje financiranja iz točke 2.1.3. Uputa za prijavitelje**
4. Razmatrati će se samo projekti koji su pravodobno prijavljeni te koji u cijelosti zadovoljavaju propisane uvjete Javnog poziva.
5. Dodatne informacije i upute za podnošenje prijava po ovom javnom pozivu mogu se zatražiti elektronskom poštom najkasnije 5 dana prije isteka roka za dostavu prijava na adresu: sonja.marohnichorvat@novska.hr ili karolina.simicic@novska.hr. ili na broj telefona 691 519.

Grad Novska nije obvezan davati odgovore ili pojašnjenja na pitanja pristigla nakon navedenog roka.

 **GRADONAČELNICA**

 **Marija Kušmiš, mag.oec.,v.r.**